Evan Lloyd (cyhoeddwr)

Cyhoeddwr, llyfrwerthwr, gwas sifil ac argraffydd o Gymru oedd Evan Lloyd  (17 Mai, 1800 - 2 Mai 1879).

Cafodd ei eni yn Adwy'r Clawdd ym 1800 yn fab i'r Parch Evan Lloyd, gweinidog gyda'r Methodistiaid Calfinaidd.

Wedi cyfnod o brentisiaeth yn y grefft o argraffu gyda gwasg Painter Wrecsam  sefydlodd gwasg yn y Wyddgrug gyda'i frawd John. Gwasg John ac Evan Lloyd fu'n gyfrifol am gyhoeddi sylwebaeth Feiblaidd James Hughes (Iago Trichrug) a chyhoeddi un o'r papurau newyddion Cymraeg cynharaf, Cronicl yr Oes. Tua 1839 rhoddodd gorau i'w gwaith fel argraffydd a symudodd i Lundain lle fu'n gweithio i Adran Gyllid y wlad.

Priododd Mary Jones, Y Wyddgrug 1 Ebrill 1834 Y Cynniweirydd Cyf. I rhif. V - Mai 1834 tud 160; Priodasau

Bu farw yn ei gartref 81 Carlton Hill, Llundain yn 79 mlwydd oed. Claddwyd ei weddillion ym mynwent Kilburn.

Cyfeiriadau
Evan Lloyd - Y Bywgraffiadur Cymreig

Categori:Argraffwyr o Gymru
Categori:Cyhoeddwyr o Gymru
Categori:Genedigaethau 1800
Categori:Marwolaethau 1879

Categori:Erthyglau bot Wicipobl